Womoi wokodja nda ndenge a mise maana mataliká?
Moki . . .
mokotshika ko ndenge edjei moho?
mokohuma alidi obe mɛɛ?
mokohuma wamu mingi?
BIBILYA EASI NDJAWE?
“Nzambe . . . akopangwɛsɛ maya meensi a miso mawu, mpe logo, minyoko, oléi la mpasi itodja alidi té. Makambo ma gala maleki.”
LIKAMBO LAHO LIKOKI OTOPI NDA LITOMBA?
Tokosepela a mosala mokokea iso mpe motokopa mpasi té, kasi esengo.
Wikɔni la minyoko mi ndenge ndɛnsi mitodja alidi té.
Iso la wato wa liwota lasu la waninga wasu, tokodja a womoi wo esengo mpe wuna wodjangi nsuka.
TOKOKI MPENZA ONDIMAKE MAKAMBO MAKOASAKA BIBILYA?
Eie, angbanga e makambo nda mawaa:
Nzambe adjei la makoki ma okokɛsi elaka. A Bibilya, moto odi té, ko Yehowa Nzambe owelami “Modjwi-o-Nguya-bii,” a likambo ate adjei a nguya ena edjangi nsuka. (Emoniseli 15:3) A ndenge eho, adjei mpenza a makoki ma okokɛsi elaka ende e owohumɛsi moki mona wamu mingi. Bibilya easi ate “Nzambe akoki okokesi makambo meensi.”
—Matai 19:26.
Nzambe adjei la mposa e okokɛsi elaka. A ndakisa, Yehowa adjei la “mposa makasi” e owowongwɛsi la womoi wato waná wagwá.
—Yobo 14:14, 15.
Bibilya easi mpe ate man’o Nzambe, Yesu akɛsɛɛli wato wa wokɔnɔ. Anongo ende ekweali inde ndjɛ? Anongo abalaki wato. (Marko 1:40, 41) Yesu aeneseki a ndenge e wokoki mpenza ezaleli e Sango onde, ezaleli e osalesi wato waana wadjei la wosenga.
Tokoki odjake mpenza a elikia ate Yehowa la Yesu wadjei la mposa e tosalɛsi todjɛ a womoi wo esengo a mise maana mataliká!
MAKAMBO MA OKANƐSI
Nda ndenge ekokea Nzambe anongo ate moki mona mohume wamu mingi?
Bibilya ehi eyano a motuna moho a mokanda mo MATAI 6:9, 10 la DANYELE 2:44.
lin_Latn lin_Latn lin_Latn nya_Latn lug_Latn kik_Latn lin_Latn lin_Latn lin_Latn bam_Latn lin_Latn lin_Latn sag_Latn lin_Latn lin_Latn lin_Latn bem_Latn lin_Latn lin_Latn lin_Latn lin_Latn lin_Latn